CELEX: 62013TN0670
Language: el
Date: 2013-12-18 00:00:00
Title: Υπόθεση T-670/13 P: Αναίρεση που άσκησε στις 18 Δεκεμβρίου 2013 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 23 Οκτωβρίου 2013 στην υπόθεση F-93/12, D’Agostino κατά Επιτροπής

15.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/12
            
         Αναίρεση που άσκησε στις 18 Δεκεμβρίου 2013 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 23 Οκτωβρίου 2013 στην υπόθεση F-93/12, D’Agostino κατά Επιτροπής
   (Υπόθεση T-670/13 P)
   2014/C 78/25
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: J. Currall και G. Gattinara)
   
      Αντίδικος κατ’ αναίρεση: Luigi D’Agostino (Λουξεμβούργο, Λουξεμβούργο)
   
      Αιτήματα της αναιρεσείουσας
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 23ης Οκτωβρίου 2013, στην υπόθεση F-93/12, D’Agostino κατά Επιτροπής·
            
         
               —
            
            
               να απορρίψει την προσφυγή που άσκησε ο L. D’Agostino στην υπόθεση F-93/12 ως αβάσιμη·
            
         
               —
            
            
               να κρίνει ότι έκαστος διάδικος φέρει τα έξοδά του που αφορούν τον παρόντα βαθμό δικαιοδοσίας·
            
         
               —
            
            
               να καταδικάσει τον L. D’Agostino στα έξοδα της δίκης ενώπιον του Δικαστηρίου Δημόσιας Διοίκησης
            
         
               —
            
            
               να αναστείλει τη διαδικασία μέχρι τη δημοσίευση της αποφάσεως που πρόκειται να εκδοθεί στην υπόθεση T-368/12 P, Επιτροπή κατά Macchia.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως η αναιρεσείουσα προβάλλει τρεις λόγους.
   
               1)
            
            
               Ο πρώτος λόγος αφορά πλάνη περί τα πράγματα και παραμόρφωση των πραγματικών περιστατικών, καθόσον το Δικαστήριο Δημόσιας Διοίκησης (ΔΔΔ) εφάρμοσε την απόφασή του της 13ης Ιουνίου 2013, F-63/11,·Μacchia κατά Επιτροπής, που δεν έχει δημοσιευθεί ακόμη στη Συλλογή, στην περίπτωση συμβασιούχου υπαλλήλου ο οποίος δεν ζήτησε την ανανέωση της συμβάσεώς του.
            
         
               2)
            
            
               Ο δεύτερος λόγος αφορά πλάνη περί το δίκαιο και έχει τα ακόλουθα τρία σκέλη:
               
                           —
                        
                        
                           εσφαλμένη ερμηνεία του άρθρου 3α του Καθεστώτος που εφαρμόζεται επί του Λοιπού Προσωπικού της Ευρωπαϊκής Ένωσης (ΚΛΠ) (αφορά τις σκέψεις 56 έως 58 της αναιρεσιβαλλομένης αποφάσεως)·
                        
                     
                           —
                        
                        
                           πλάνη περί το δίκαιο ως προς τον καθορισμό των σχέσεων μεταξύ του συμφέροντος της υπηρεσίας και της αρχής της νομιμότητας (αφορά τη σκέψη 63 της αναιρεσιβαλλομένης αποφάσεως)·
                        
                     
                           —
                        
                        
                           υπέρβαση των ορίων του δικαστικού ελέγχου του ΔΔΔ και απόφανση ultra vires εκ μέρους του ΔΔΔ (αφορά τις σκέψεις 59, 60 και 63 της αναιρεσιβαλλομένης αποφάσεως).
                        
                     
         
               3)
            
            
               Ο τρίτος λόγος αφορά παράβαση της υποχρεώσεως αιτιολογήσεως (αφορά τις σκέψεις 57 και 59 της αναιρεσιβαλλομένης αποφάσεως).